**GARGŽDŲ LOPŠELIS - DARŽELIS „GINTARĖLIS“**

**AIŠKINAMASIS RAŠTAS**

**PRIE 2020 METŲ BIRŽELIO 30 D. FINANSINIŲ ATASKAITŲ**

2020-08-03

**I. BENDROJI DALIS**

 Įstaigos bendroji dalis aprašyta 2019 metų finansinių ataskaitų rinkinio aiškinamajame rašte.

**II. APSKAITOS POLITIKA**

 Darželis - lopšelis „Gintarėlis“ nuo  2010 m. sausio 1 d. apskaitą tvarko ir finansinę atskaitomybę rengia vadovaujantis Viešojo sektoriaus apskaitos ir finansinės atskaitomybės standartais (toliau - VSAFAS) bei kitais finansinę atskaitomybę reglamentuojančiais teisės aktais. Kadangi per pastarąjį laiką apskaitos politika nebuvo pakeista, apskaitos politika aprašyta aiškinamajame rašte prie 2019 m. gruodžio 31 d. finansinių ataskaitų.

**III. PASTABOS**

**Finansinės būklės ataskaitos pastabos**

**P03 Nematerialusis turtas**

 Per II ketvirtį ilgalaikio nematerialaus turto neįsigyta. Likutinė vertė 2,03 Eur.

**P04 Ilgalaikis materialusis turtas**

 Per II ketvirtį ilgalaikio materialiojo turto įsigyta už 7772,30 Eur, iš jų: iš savivaldybės biudžeto už 2772,30 Eur, o už 5000 Eur iš programos Lėšos už paslaugas ir nuomą surinktų lėšų. Paskaičiuotas nusidėvėjimas per II ketvirtį už 3237,73 Eur. Turto vertė 224905,03 Eur.

**P08 Atsargos**

Per II ketvirtį atsargų įsigyta už 11628,70 Eur iš jų: už 171,00 Eur maisto produktų iš lėšų skirtų nemokamam maitinimui; už 1157,50 Eur maisto produktų iš Savivaldybės biudžeto lėšų; už 6234,88 Eur maisto produktų iš spec. lėšų; medžiagų už 1889,63 Eur, ūkinio inventoriaus už 2175,69 Eur. Nemokamai gauta per II ketvirtį pagal ES programą maisto už 93,28 Eur. II ketvirčio pabaigoje atsargų sandėlyje liko už 2151,73 Eur, iš jų: maisto produktų už 759,05 Eur iš spec. lėšų; medžiagų už 1392,68 Eur.

**P09 Išankstiniai apmokėjimai**

Įstaiga II ketvirčio pabaigoje turėjo išankstinių apmokėjimų už 18408,80 Eur, iš jų: ateinančių laikotarpių sąnaudos už prenumeratą 84,83 Eur, kurios sumokėtos praėjusiais metais, o bus pripažintos sąnaudomis per likusius šių metų ketvirčius, už 18323,97 Eur birželio mėn. sumokėti darbuotojams atostoginiai už liepos, rugpjūčio mėnesius, kurie bus pripažinti sąnaudomis per III-čią šių metų ketvirtį.

 **P10 Gautinos sumos**

 II ketvirčio pabaigoje gautinų sumų už turto naudojimą, parduotas prekes, turtą, paslaugas suma buvo lygi 7201,74 Eur, iš jų: 1949,54 Eur už ugdymo aplinkos išlaikymą, 5217,20 Eur – už ugdytinių mitybą, už darbuotojų mitybą – 35,00 Eur.

 Sukauptų gautinų suma ketvirčio pabaigoje siekė 57173,67 Eur, iš jų atostogų rezervas sudarė 31429,61 Eur, gautinos sumos iš savivaldybės biudžeto – 25514,50 Eur bei 229,56 Eur liko Klaipėdos rajono savivaldybės administracijos sąskaitoje, kurie buvo surinkti iš tėvų už mitybą ir ugdymo paslaugas ir negrąžinti mums.

**P11 Pinigai ir pinigų ekvivalentai**

2020 m. II ketv. pabaigoje darželio pinigų likutis banko sąskaitose 4625,07 Eur, iš kurių 11,15 Eur liko nepervesti savivaldybei, kurie surinkti iš tėvų už vaikų ugdymą.

**P12 Finansavimo sumos**

Per 2020 m. du ketvirčius gauta finansavimo iš valstybės biudžeto 135567,95 Eur (iš jų nemokamam maitinimui 171,00 Eur), iš savivaldybės biudžeto 265765,69 Eur (iš jų 350 Eur gauta projektui „Pajausk vaistažolių galią“ įgyvendinti), iš kitų šaltinių 216,53 Eur skirti už vadovavimą atliekant praktiką. Daugiausiai gauta iš savivaldybės biudžeto t.y. 66,18 proc. gautų per du šių metų ketvirčius finansavimo sumų.

Finansavimo sumų panaudota veiklai per du ketv. už 404275,27 Eur. Taip pat daugiausia panaudota finansavimo sumų iš savivaldybės biudžeto t.y. 66,00 proc. visų panaudotų finansavimo sumų.

**P17 Trumpalaikės mokėtinos sumos**

 2020 m. birželio 30 d. „Tiekėjams mokėtinos sumos“ padidėjo 25039,32 Eur lyginant su 2019 m. IV ketvirčio pabaiga. Įsipareigojimų suma susijusi su darbo santykiais II ketvirčio pabaigoje siekė 23300,41 Eur. „Sukauptos atostoginių sąnaudos“ ketvirčio pabaigoje lygios 31429,61 Eur sumai, iš jų: 11413,53 Eur priskaičiuotas iš VB (valstybės biudžetas) lėšų atostogų rezervas darbuotojams kartu su sodra, už 20016,08 Eur – iš SB lėšų (savivaldybės biudžetas).

**P18 Grynasis turtas**

 Darželio grynasis turtas ataskaitinio laikotarpio pabaigoje lygus 38845,69 Eur t.y. 47,17 proc. didesnis negu 2019 m. IV ketvirčio pabaigoje dėl per II šių metų ketvirtį išmokėtų darbuotojams atostoginių už liepos, rugpjūčio mėnesius.

**Veiklos rezultatų ataskaitos pastabos**

**P21 Kitos pagrindinės veiklos pajamos ir kitos pajamos**

Kaip matome pasibaigus 2020 m. II ketvirčiui pagrindinės veiklos pajamos buvo lygios 460208,43 Eur t.y. 4,53 proc mažiau lyginant su 2019 m. II ketvirčiu.

Daugiausia finansavimo pajamų nuo metų pradžios iš Savivaldybės biudžeto 291560,90 Eur t.y. 63,35 proc, iš valstybės biudžeto – 29,47 proc, iš kt. šaltinių – 0,41 proc, iš tėvų - 6,77 proc. nuo visų finansavimo pajamų per ataskaitinį laikotarpį.

**P22 Pagrindinės veiklos sąnaudos**

 Pagrindinės veiklos sąnaudos didesnės 2,77 proc. lyginant su 2019 m. II ketvirčiu.

Darželis per ataskaitinį laikotarpį patyrė sąnaudų už 441883,34 Eur, iš jų darbo užmokesčio ir socialinio draudimo sąnaudos sudarė 371068,06 Eur t.y. 83,97 proc. visų patirtų sąnaudų. Mažiausiai patirta remonto sąnaudų už 679,47 Eur t.y. 0,15 proc. nuo visų sąnaudų.

Direktorė Alė Šimaitienė

Kristina Narvilė, (+370 65396187)